Kleuter sterf toe yslike haelkorrel haar tref(Foto verskaf deur Katalonië se weerdiens) ŉ 20 maande oue meisie is dood toe ŉ yslike haelkorrel haar tydens ŉ donderstorm in die noordooste van Spanje getref het, het beamptes Woensdag gesê. Die haelkorrel “het op haar kop geval en sy het nie oorleef nie,” het Carme Vall, burgemeester in La Bisbal de l’Emporda, Katalonië, aan radio RAC1 gesê. “Dit het slegs vir 10 minute gehael, maar dit was 10 minute van angs,” het sy bygevoeg. Volgens haar was van die haelkorrels tot 11 cm groot. “Daar was slegs hael, byna geen reën nie.” Die kleuter is na die Josep Trueta-hospitaal in Girona geneem, maar sy het oornag aan haar beserings beswyk, het die hospitaal in ŉ verklaring gesê. Katalonië se weerdiens sê die hael het in die gebied naby Spanje se grens met Frankryk geval. Dit was die grootste haelkorrels die afgelope 20 jaar. Foto’s op Spaanse televisie wys motors met stukkende ruite en verskeie duike in die voertuie. Die loodglasvenster van die dorp se kerk het ook weens die impak van die haelkorrels gebreek. Pedregada important a diversos municipis de les comarques de Girona. ???? Vilert (Esponellà, el Pla de l'Estany) @Roser_alberti pic.twitter.com/po1EWaLrJz — Meteocat (@meteocat) August 30, 2022 A la bisbal animaaal pic.twitter.com/iN5lk0o6yV — serexo (@serexo2) August 30, 2022 La lluvia de bombas de granizo que acaba de caer en La Bisbal d'Empordà. Ha roto casi todos los coches, motos ventanas; ha agujereado tejados, mesas, sillas, roto farolas; herido gente (espero que nadie de gravedad). No paran de sonar las ambulancias, policia, bomberos. Qué miedo pic.twitter.com/4YpVa2n6E1 — Irene???? Gavi30????❤️ (@irenemellamoyo) August 30, 2022